CELEX: 52013PC0091
Language: mt
Date: 2013-02-25
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Anness XXI tal-Ftehim dwar iż-ŻEE

|
			
		
		
		52013PC0091
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Anness XXI tal-Ftehim dwar iż-ŻEE /* COM/2013/091 final - 2013/0054 (NLE) */
			
				
		
		
			
			   	MEMORANDUM TA' SPJEGAZZJONI
1.           KUNTEST TAL-PROPOSTA
Sabiex jiġu żgurati
ċ-ċertezza legali u l-omoġenjità meħtieġa tas-Suq
Intern, il-Kumitat Konġunt taż-ŻEE għandu jintegra
l-leġiżlazzjoni kollha relevanti tal-UE fil-Ftehim taż-ŻEE
mill-aktar fis possibbli wara l-adozzjoni tiegħu.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET
TAL-IMPATT
L-abbozz tad-Deċiżjoni tal-Kumitat
Konġunt taż-ŻEE (anness mad-Deċiżjoni tal-Kunsill
proposta) għandu l-għan li jemenda l-Anness XXI (Statistika)
għall-Ftehim taż-ŻEE billi jinkorpora r-Regolament
tal-Kummissjoni (UE) Nru 555/2012 tat-22 ta' Ġunju 2012
li jemenda r-Regolament (KE) Nru 184/2005 tal-Parlament Ewropew u
tal-Kunsill dwar l-istatistika tal-Komunità fuq il-bilanċ ta’ pagamenti,
kummerċ internazzjonali f'servizzi u investiment dirett barrani,
fir-rigward tal-aġġornament tar-rekwiżiti tad-dejta u
d-definizzjonijiet. 
L-abbozz tad-Deċiżjoni tal-Kumitat
Konġunt taż-ŻEE jistipula eżenzjonijiet
għan-Norveġja u l-Islanda sabiex ma jirrappurtawx id-dejta
tal-bilanċ tal-pagamenti kull xahar lill-Eurostat kif meħtieġ
fit-Tabella 1 tal-Anness 1 fl-Anness tar-Regolament tal-Kummissjoni (UE) Nru 555/2012
tat-22 ta' Ġunju 2012 li jemenda r-Regolament (KE) Nru 184/2005
tal-Parlament Ewropew u tal-Kunsill billi tali dejta jew mhix prodotta f’tali
frekwenza jew tkun teħtieġ riorganizzazzjoni sħiħa
tal-qafas tal-ġbir tad-dejta, filwaqt li l-Liechtenstein huwa eżentat
mill-applikazzjoni ta' dan ir-Regolament fuq il-bażi tal-punt 19s
tal-Anness XXI għall-Ftehim taż-ŻEE 
3.           ELEMENTI LEGALI TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim taż-ŻEE jipprevedi li, fuq
proposta mill-Kummissjoni, il-Kunsill jistabbilixxi l-pożizzjoni li
għandha tiġi adottata f'isem l-Unjoni dwar Deċiżjonijiet
bħal dawn. 
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun fil-qagħda li tippreżentah fil-Kumitat
Konġunt taż-ŻEE mill-aktar fis possibbli.
2013/0054 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f'isem l-Unjoni Ewropea,
fil-Kumitat Konġunt taż-ŻEE
dwar emenda għall-Anness XXI
tal-Ftehim dwar iż-ŻEE
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 338(1),
flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[1],
u b'mod partikolari l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Ftehim dwar
iż-Żona Ekonomika Ewropea[2]
(“il-Ftehim taż-ŻEE”) daħal fis-seħħ fl-1 ta' Jannar 1994.
(2)       Skont l-Artikolu 98
tal-Ftehim taż-ŻEE, il-Kumitat Konġunt taż-ŻEE jista'
jiddeċiedi li, fost l-oħrajn, jemenda l-Anness XXI tiegħu.
(3)       L-Anness XXI
għall-Ftehim taż-ŻEE fih dispożizzjonijiet u
arranġamenti speċifiċi rigward l-Istatistika
(4)       Ir-Regolament tal-Kummissjoni
(KE) Nru 555/2012 tal-22 ta' Ġunju 2012 li jemenda
r-Regolament (KE) Nru 184/2005 tal-Parlament Ewropew u tal-Kunsill dwar
l-istatistika tal-Komunità fuq il-bilanċ ta’ pagamenti, kummerċ
internazzjonali f'servizzi u investiment dirett barrani, fir-rigward
tal-aġġornament tar-rekwiżiti tad-dejta u d-definizzjonijiet[3] għandu jiġi
inkorporat fil-Ftehim taż-ŻEE, b'ċerti adattamenti
għan-Norveġja, l-Islanda u l-Liechtenstein.
(5)       Għalhekk,
l-Anness XXI tal-Ftehim taż-ŻEE għandu jiġi emendat
kif xieraq.
(6)       Il-pożizzjoni tal-Unjoni
fil-Kumitat Konġunt taż-ŻEE għandha tkun ibbażata fuq
l-abbozz ta' Deċiżjoni li jinsab mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha tiġi
adottata, f’isem l-Unjoni Ewropea, fil-Kumitat Konġunt taż-ŻEE
dwar l-emenda proposta tal-Anness XXI għall-Ftehim taż-ŻEE
għandha tkun ibbażata fuq l-abbozz ta' Deċiżjoni
tal-Kumitat Konġunt taż-ŻEE mehmuż ma’ din
id-Deċiżjoni.
Artikolu 2
Din id-Deċiżjoni għandha
tidħol fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
ANNESS
Abbozz
DEĊIŻJONI
TAL-KUMITAT KONĠUNT TAŻ-ŻEE 
No
ta' 
li
temenda l-Anness XXI (Statistika) għall-Ftehim ŻEE
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea (“il-Ftehim ŻEE”), u b’mod partikolari
l-Artikolu 98 tiegħu,
Billi:
(1)         
Ir-Regolament tal-Kummissjoni (UE) Nru 555/2012
tal-22 ta' Ġunju 2012 li jemenda r-Regolament (KE) Nru 184/2005
tal-Parlament Ewropew u tal-Kunsill dwar l-istatistika tal-Komunità fuq
il-bilanċ ta' pagamenti, kummerċ internazzjonali f’servizzi u
investiment dirett barrani, fir-rigward tal-aġġornament
tar-rekwiżiti tad-dejta u d-definizzjonijiet[4] għandu jiġi
inkorporat fil-Ftehim taż-ŻEE.
(2)         
L-Anness XXI għall-Ftehim ŻEE
għandu għalhekk jiġi emendat skont dan,
ADOTTA DIN ID-DEĊIŻJONI:
Artikolu 1
Il-Punt 19s (ir-Regolament (KE) Nru 184/2005
tal-Parlament Ewropew u tal-Kunsill) tal-Anness XXI tal-Ftehim
taż-ŻEE għandu jiġi emendat kif ġej:
1.           L-inċiż li ġej huwa
miżjud:
‘-       32012 R 0555: Ir-Regolament
tal-Kummissjoni (UE) Nru 555/2012 tat-22 ta' Ġunju 2012
(ĠU L 166, 27.6.2012, p. 22).’
2.           It-test tal-adattament huwa
sostitwit b'dan li ġej:
‘(a)    Il-punti 1 u 2 tat-Tabella 1
tal-Anness I ma japplikawx għan-Norveġja.
(b)     It-Tabella 1 tal-Anness I ma tapplikax
għall-Islanda qabel Mejju 2017.
(c)     Dan ir-Regolament ma japplikax
għal-Liechtenstein.”
Artikolu 2
It-testi tar-Regolament (UE) Nru 555/2012
bil-lingwa Islandiża u b’dik Norveġiża, li jridu jiġu
ppubblikati fis-Suppliment taż-ŻEE ta' Il-Ġurnal
Uffiċjali tal-Unjoni Ewropea, huma awtentiċi.
Artikolu 3
Din id-Deċiżjoni tidħol
fis-seħħ f'[…], dment li jkunu saru n-notifiki kollha, skont
l-Artikolu 103(1) tal-Ftehim dwar iż-ŻEE*.
Artikolu 4
Din id-Deċiżjoni għandha
tiġi ppubblikata fit-Taqsima taż-ŻEE ta' Il-Ġurnal
Uffiċjali tal-Unjoni Ewropea, u fis-Suppliment taż-ŻEE
tiegħu.
Magħmul fi Brussell,.
Għall-Kumitat Konġunt
taż-ŻEE
Il-President

            
            
            
Is-Segretarji
tal-Kumitat Konġunt taż-ŻEE
[1]               ĠU L 305, 30.11.1994,
p. 6.
[2]               ĠU L 1, 3.1.1994, p. 3. 
[3]               ĠU L 166, 27.6.2012, p. 22.
[4]               ĠU L 166, 27.6.2012, p. 22.
*               [L-ebda rekwiżiti kostituzzjonali ma huma indikati.]
[Huma indikati rekwiżiti kostituzzjonali.]